Gárdos Péter (filmrendező)

Gárdos Péter (Budapest, 1948. június 8. –) Balázs Béla-díjas magyar filmrendező, író.

Életpályája 
1948-ban született Budapesten. Szülei (Gárdos Miklós és Gárdos Ágnes) holokauszt túlélők voltak, gyermeküket görögkeleti vallásra kereszteltették. Filmrendező szeretett volna lenni, de nem vették fel a Színház- és Filmművészeti Főiskolára. Ezért az Eötvös Loránd Tudományegyetemre ment, ahol a bölcsész karon magyar-orosz szakos tanárként végzett 1971-ben. Előbb rendezőasszisztensként, majd rendezőként dolgozott a MAFILM Híradó- és Dokumentumfilm Stúdiójában. De álmáról nem mondott le: nagyjátékfilmet akart rendezni és ezért mindenre képes volt. Még arra is, hogy azzal a blöffel győzze meg a Hunnia Filmstúdió vezetőit, hogy  Uramisten című filmtervének főszerepére sikerült megnyernie az akkor már teljes visszavonultságban élő színészlegendát Feleki Kamillt. Az Uramisten erős indulás volt: Chicagóban a legjobb első filmnek járó Ezüst Hugó-díjával tüntették ki, Montrealban a zsűri különdíját kapta meg, a magyar filmszemléről Máthé Tibor a legjobb operatőr díját, Eperjes Károly pedig a színészi díjat hozta el. 1987-ben jelent meg a máig legsikeresebb és a kritikusok szerint is legjobb filmje a Szamárköhögés. A film 52 filmfesztivált járt meg, huszonhat országban vetítették és számtalan díjat nyert.

Még kilenc nagyjátékfilm, és számos színházi rendezés fűződik a nevéhez. 1991 és 2001 között több televíziós sorozatot készített. (Első szerelem, Öt kicsi indián, Showbálvány).2010-ben jelent meg első regénye Hajnali láz címen, melyben szülei szerelmének igaz történetét írta meg. A regényt  magyarországi megjelenése után a világ legfontosabb könyvkiadói is felfedezték. A Publishers Weekly és a Booktrade a 2015-ös Londoni Könyvvásár egyik legfontosabb könyvének tartotta, a világ vezető kiadói versengtek érte. A regényt az elmúlt években 42 ország adta ki Ausztráliától Braziliáig. 2018-ban jelent meg Hét mocskos nap címmel második könyve. A három család és egy viharos évszázad történetét felölelő regényben Gárdos az élet apró esetlegességeiről és brutális szörnyűségeiről ír. 2019-ben jelent meg harmadik regénye Királyi Játék címmel. A könyv az európai történelem egyik legkülönösebb hatalmi svindlijének izgalmas és megrázó története. 2022-ben jelent meg negyedik regénye Semmelweis Ignác rövid boldogsága címen. Gárdos Péter megrendítő regénye drámai választ kínál egy zseni életének máig megválaszolatlan kérdéseire.

2001-től 2006-ig a Debreceni Csokonai Színház prózai tagozatának vezetője, majd művészeti tanácsadója volt.

2015-ig a Pinceszínház művészeti vezetője volt. 2014-ben a Budapesti Metropolitan Egyetem tanszékvezetője lett, ahol filmrendezést és forgatókönyvírást tanított.

Filmjei 

1972: Víz - minden mennyiségben
1972: Szobrok és alkotók
1972: Ideál '72
1972: A gyermekek világából
1972: …és télen még rosszabb!
1973: Utazás a Föld körül
1973: Modernség '73
1974: Az új elnök öröksége
1974: Új arcok éve
1974: Országgyűlés
1974: Forradalmi Ifjúsági Napok
1974: Elsőéves népnevelők
1975: Kultúrközpont
1975: Kirándulás
1975: Kártyaparti este 7-kor
1976: Egy tiszt levele
1976: Kibontakozás
1976: Két nap élet
1977: Skorpió Rt.
1977: Lidérc
1978: Halálosztók
1979: Ketrec
1979: A gondolat él
1980: Vészcsengő
1980: Tragoletto
1981: Tiszteletkör
1981: Semmi vagy minden
1982: A tanítványok
1982: Manőver
1983: Kis ember nagy élete
1985: Uramisten
1985: A 28-as csapó
1987: Üveg
1987: Szamárköhögés
1988: Video-világ
1988: Szünet
1989: A hecc 
1989: Diploma
1992: A skorpió megeszi az ikreket reggelire
1994: A brooklyn-i testvér
1995: Éretlenek
1997: Showbálvány
1998: Üstökös
2001: Az utolsó blues
2004: A porcelánbaba (2005 Filmszemle - Legjobb rendezés díja)
2005: Az Aranyember c. film a „Nagy könyv” c. sorozatban.
2005: Az igazi Mikulás
2006: Az ősz 17 pillanata
2008: Fordítva
2008: Arcok a homályból
2009: Tréfa (2009 Filmszemle – Legjobb rendezés díja)
2015: Hajnali láz (magyar–svéd–izraeli koprodukció)

Színházi rendezések 
1989 Jégkirálynő
1991 Óz, a csodák csodája
1993 A három testőr
1996 Varázsfuvola
1998 Annie
1998 Chicago
1999 The Bad Woman
2001 Mámor
2002 Othello, a velencei mór
2003 Kean, the Actor
2003 A patikus, avagy orvos is lehet tisztességes

Könyvei
 Hajnali láz (regény) – Olvasó Sarok Kiadó, 2010; Libri Könyvkiadó, 2015.; Open Books, 2022. 
 Hét mocskos nap (regény) - Libri Könyvkiadó, 2018.
 Királyi Játék (regény) - Libri könyvkiadó, 2019.
 Semmelweis Ignác rövid boldogsága (regény) - Open Books, 2022.
 Szemérmetlen ​történetek (regény) - Open Books, 2023. – A Hét mocskos nap című regény átdolgozott változata.

Díjak, elismerések
 1985 – Chicagó Nemzetközi Filmfesztivál – Ezüst Hugó (Uramisten)
 1985 – Montreál Nemzetközi Filmfesztivál – a zsűri különdíja (Uramisten)
 1987 – Chicagó Nemzetközi Filmfesztivál – Arany Hugó (Szamárköhögés)
 1987 – Montreál Nemzetközi Filmfesztivál – Fipresci Díj (Szamárköhögés)
 1988 – Troia Nemzetközi Filmfesztivál – Legjobb Rendező Díja (Szamárköhögés)
 1988 – Frankfurt Nemzetközi Gyermekfilmfesztivál – Nagydíj (Szamárköhögés)
 1989 – Balázs Béla-díj
 1989 – Bludenz Nemzetközi Filmfesztivál – Nagydíj (Szamárköhögés)
 1989 – Vevey Nemzetközi Filmfesztivál – Golden Pierrot (Szamárköhögés)
 1997 – Salerno Nemzetközi Filmfesztivál – az Olasz Moziszövetség Díja (A brooklyni testvér)
 1998 – Montecatini Nemzetközi Filmfesztivál –a Zsűri Különdíja (Az üstökös)
 1999 – Budapest Televíziós Műsorok Fesztiválja – legjobb tévéshow műsor – Kategóriadíj (Showbálvány)
 2002 – Kairó Nemzetközi Filmfesztivál – Arany Piramis (Az utolsó blues)
 2003 – Houston Nemzetközi Filmfesztivál – Ezüst Remi (Az utolsó blues)
 2005 – Leeuwarden Nemzetközi Filmfesztivál  – Matad’or Nagydíj (A porcelánbaba)
 2005 – Moszkvai Nemzetközi Filmfesztivál – az Orosz Kritikusok Diplomája (A porcelánbaba)
 2005 – Budapest Filmszemle – Legjobb Rendezés Díja (A porcelánbaba)
 2005 – Budapest Filmszemle – a külföldi kritikusok Moskowitz Díja (A porcelánbaba)
 2006 – Magyar Filmkritikusok Kritikusok Díja – Legjobb férfiszínész, (Cserhalmi György) Legjobb Női Epizód (Csákányi Eszter) –Az igazi Mikulás
 2006 – Legjobb Férfi Epizód (Bertók Lajos) – A porcelánbaba
 2008 – Budapestért díj
 2009 – Ourense Nemzetközi Filmfesztivál – a Zsűri Speciális Elismerése (Tréfa)
 2009 – Budapest Filmszemle: Legjobb Rendezés Díja (Tréfa)
 2010 – Moszkvai Nemzetközi Detektívfilmfesztivál – a zsűri különdíja (Tréfa)
 2010 – Magyar Filmkritikusok Különdíja (Tréfa)
 2016 – Várnai Nemzetközi Filmfesztivál – a legjobb rendező díja (Hajnali láz)
 2016 – Cinequest filmfesztivál – a legjobb játékfilm (Hajnali láz)
 2017 – Prix d'Europe díj (Hajnali láz)

További információk 
 
 Tivolifilm
 Hunnia Filmstúdió
 Gárdos Péter az Internet Movie Database oldalain
 Gárdos Péter az Open Books kiadó oldalán

Jegyzetek

1948-ban született személyek
Élő személyek
Magyar filmrendezők
Magyar írók
Balázs Béla-díjasok
Budapestért díjasok
Zsidó származású magyarok